Jörgen Pettersson (saksofonisti)

Jörgen Pettersson (s. 1964Notice de personne Bibliothèque nationale de France) on ruotsalainen saksofonisti.Musikens Möjliggörare 2018 tilldelas Jörgen Pettersson och Mattias Rodrick Föreningen svenska tonsättare

Pettersson opiskeli Tukholman kuninkaallisessa musiikkikorkeakoulussa ja sai ensimmäisenä saksofonistina oppilaitoksen solistidiplomin merkin kera. Hän opiskeli myös Jean-Marie Londeix'n johdolla Bordeaux'n konservatoriossa, jossa voitti ensipalkinnon (Premier Prix). Pettersson on osallistunut kymmenissä maissa konsertteihin ja festivaaleihin sekä solistina että muissa toimenkuvissa. Vuonna 2016 hänet valittiin Svensk Musikvår -tapahtuman festivaalijohtajaksi sen uudelleen käynnistämisen yhteydessä. Petterssonia varten on sävelletty lukuisia uusia teoksia; hän on tehnyt läheistä yhteistyötä sekä ruotsalaisten että ulkomaalaisten säveltäjien kanssa. Lisäksi hän on tehnyt taiteenlajien rajat ylittävää yhteistyötä koreografien ja kirjailijoiden kanssa.

Pettersson aloitti vuonna 1984 soittamisen Stockholm Saxophone Quartetin (Stockholms Saxofonkvartett) jäsenenä.Om Jörgen Jörgen Pettersson Hän on ollut jäsenenä myös KammarensembleNissa ja Ensemble Sonissa. Vuonna 2014 Pettersson valittiin Ruotsin kuninkaallisen musiikkiakatemian jäseneksi.Jörgen Pettersson, saxofon Svensk Musikvår Vuonna 2017 hänestä tuli Ruotsin säveltäjäliiton (Föreningen svenska tonsättare) kunniajäsen.Hedersmedlemmar och passiva medlemmar  Föreningen svenska tonsättare Hänelle on myönnetty Ruotsin säveltäjäliiton tulkitsijapalkinto (Interpretpris), ja vuonna 2018 Ruotsin säveltäjäliitto myönsi Musikens Möjliggörare -tunnustuksen Svensk Musikvårin festivaalijohtajana toimineelle Jörgen Petterssonille ja saman tapahtuman tuottajalle Mattias Rodrickille.

 Lähteet 

 Aiheesta muualla 
 Jörgen Pettersson: viralliset sivut , 

Luokka:Ruotsalaiset saksofonistit
Luokka:Vuonna 1964 syntyneet
Luokka:Elävät henkilöt